stanford-oval/wikipedia huggingface dataset:
Muslim World League

Muslim World Leaguen käyttämä logo
Muslim World League (MWL; arab. رابطة العالم الإسلامي‎, Rābiṭat al-ʿĀlam al-ʾIslāmī) on kansainvälinen islamilainen järjestö, joka perustettiin Mekassa vuonna 1962. Järjestön tarkoitus on islamin edistäminen ja sitä koskevan ymmärryksen parantaminen. Järjestö edustaa konservatiivisia islamilaisia näkemyksiä.
Muslim World League keskittyi alun perin vaikuttamaan muualta Lähi-idästä tulleisiin henkilöihin, jotka työskentelivät Saudi-Arabian öljyteollisuudessa. 1970-luvun alkupuolella järjestö alkoi vaikuttaa myös Euroopassa. Se on perustanut toimistoja muun muassa Kööpenhaminaan, Lontooseen, Moskovaan, Pariisiin, Roomaan, Wieniin, New Yorkiin ja Washingtoniin. Muslim World League on kehittänyt islamia edistävää joukkotiedotusta, ajanut sharialakia, järjestänyt symposiumeja, edistänyt arabian opetusta ja pyrkinyt parantamaan eri muslimijärjestöjen välisiä suhteita. Järjestö on isännöinyt islamilaisten uskonoppineiden kokoontumisia Mekkaan suoritettavien pyhiinvaellusten, hajjien aikana. Muslim World Leaguen alaisuudessa toimii International Islamic Relief Organization, joka auttaa sodan ja luonnonkatastrofien seurauksista kärsiviä muslimeja. Muslim World Leaguellä on neuvoa-antava asema UNESCO:ssa, UNICEF:ssa ja ECOSOC:ssa.
Pew Research Center totesi vuonna 2010, että Muslim World Leagueä pidetään laajalti tiukkaa wahhabismia edistävänä toimijana. Tuolloin sen pääsihteerinä toimi Abdallah al-Turki. Järjestö on tehnyt yhteistyötä muun muassa Muslimiveljeskunnan kanssa. Muslim World Leagueä hallitseva neuvosto koostuu kuudestakymmenestä jäsenestä, jotka edustavat eri muslimijärjestöjä. Muhammad al-Isa on pääsihteerinä toimiessaan tukenut uskontojen välisiä suhteita. Amerikanjuutalainen komitea on pitänyt häntä muslimimaailman voimakkaimpana äänenä maltillisen islamilaisuuden edistämisessä ja antanut hänelle tunnustusta työstä antisemitismiä, islamofobiaa sekä vihapuhetta vastaan. Al-Isa on myös tehnyt sopimuksen paavi Franciscuksen kanssa (2017) ja johtanut rauhan ja solidaarisuuden sopimuksen allekirjoittanutta abrahamilaisten uskontojen edustajien kokousta Ranskassa (2019).
Aiheesta muualla

Viralliset sivut (englanniksi)
Kasvu

| Kasvu |
| --- | --- |
Pääosissa:  Hanna Apajalahti Markku Huhtamo Hellevi Seiro
Alkuperämaa:  Suomi
Verkko:  Kolmoskanava
Jaksoja:  12
Tuotanto
Vastaava(t) tuottaja(t):  Asko Apajalahti
Ohjaaja(t):  Tapio Suominen
Käsikirjoittaja(t):  Asko Apajalahti
Tuotantoyhtiö(t):  Fantasiafilmi
Aiheesta muualla
IMDb
Elonet
Kasvu on Kolmoskanavan syksyllä 1987 esittämä, Fantasiafilmin tuottama ja Tapio Suomisen ohjaama draamasarja kiltin perhetytön muuttumisesta kovapintaiseksi punkkariksi. Pääosaa näyttelee tuottaja-käsikirjoittaja-kuvaaja Asko Apajalahden tytär Hanna Apajalahti, ja muissa keskeisissä osissa nähdään Jarmo Perälä (poikaystävä), Markku Huhtamo (isä), Olga Weckström (Misu) ja Hellevi Seiro (äiti). Sarjaan tehtiin aluksi 12 puolen tunnin jaksoa ja sitten keväällä 1988 esitetty kahdeksan jakson jatkosarja nimeltä Ratkaisujen aika. Nämä olivat harvoja Kolmoskanavan tilaamia kotimaisia draamasarjoja Tuomas Sallisen englanninkielisen poliisisarjan Walker ohella.
Vastaanotto

Aamulehden tuolloinen televisiokriitikko Hannu Raittila piti sarjaa päälleliimatun opettavaisena, dramatisoituna asennekasvatuksena. Helsingin Sanomien Jukka Kajava taas näki siinä sosiaalista ja yksilöllistä sanomaa huolimatta eräistä epäuskottavuuksista. Saman lehden Mikael Fräntin mielestä Kasvu-sarjan tekijät näyttivät tuntevan asiat ja tilanteet, joista kertovat, mutta pieni etäisyyden otto materiaaliin olisi ollut paikallaan. ”Moralisoinnista heitã ei voi syyttää, mutta he eivät olleet myöskään pystyneet sisäistämãän asioita loppuun.”
ISO 10487

ISO 10487 liittimet autoon, kytketään soittimeen
Iso-liittimien pinnijärjestys
ISO 10487 määrittää autostereoiden liittimet auton sähköjärjestelmään, koostuu neljästä erilaisesta liittimestä. Sitä käytetään yleensä soittimien kytkemiseen autoon.
Virta (A)

A-Liitin on käytössä aina, yleensä mustan värinen ja sisältää pinnit virtalähteelle, on/off sytytysvirtaohjaukselle, valinnaiselle moottoroidun antennin ohjaukselle jne.
Joissain autoissa +12v käynnistys ja akku pinnit ovat kytketty ristiin. Esimerkiksi uudemmat VAG autot (kuten Audi A6), jotkin Peugeot mallit (106, 406), Opel Astra, Opel Corsa C, Citroën C3, Saab 9-3-og.
Pinni 1 on valinnainen; käytetään nopeudesta riippuvaan äänensäätöön ja mahdollisesti navigaatioon.
Pinni 2 on valinnainen; käytetään radion hiljentämiseen esim. autopuhelimelta tulevalla signaalilla ja navigoinnilla varustetuissa Becker-radioissa peruutussignaaliin.
Pinni 3 on valinnainen; käytetään Blaupunkt-soittimissa vahvistimen ohjaamiseen ja Becker-radioissa hiljentämiseen.
Pinni 4 Jatkuva +12v virta (akulta)
Pinni 5 Motorisoitu antenni
Pinni 6 on valinnainen; käytetään kojelaudan valo-ohjaukseen.
Pinni 7 Sytytysvirtaohjaus
Pinni 8 Maadoitus (GND)
Kaiuttimet (B)

B-liitintä käytetään neljän kaiuttimen kytkemiseen soittimeen. Etuvasen ja -oikea sekä takavasen ja -oikea.
Pinni 1 Takaoikean kaiuttimen positiivinen (RR+)
Pinni 2 Takaoikean kaiuttimen negatiivinen (RR-)
Pinni 3 Etuoikean kaiuttimen positiivinen (RF+)
Pinni 4 Etuoikean kaiuttimen negatiivinen (RF-)
Pinni 5 Etuvasemman kaiuttimen positiivinen (LF+)
Pinni 6 Etuvasemman kaiuttimen negatiivinen (LF-)
Pinni 7 Takavasemman kaiuttimen positiivinen (LR+)
Pinni 8 Takavasemman kaiuttimen negatiivinen (LR-)
Satunnainen (C)

C-liitin on valinnainen. Joskus se esiintyy yhtenä usein punaisena 20-pinnisenä liittimenä. Joskus taasen jaettuna kolmeen erilliseen osaan, jotka voidaan yhdistää, missä tapauksessa c1 on yleensä keltainen, c2 vihreä ja c3 sininen. Pinnien välit ovat pienemmät, kuin muissa liittimissä jonka vuoksi C-liittimestä puhutaan joskus nimellä "mini-ISO".
| 0 | 1 | 2 | 3 | 4 |
| --- | --- | --- | --- | --- |
| 1) line-out vasen taka | 1) line-out vasen taka | 4) line-out vasen etu | 4) line-out vasen etu |  |
|  | 3) line out yhteinen maadoitus | 3) line out yhteinen maadoitus | 6) +12V ohjaus (ulos) | 6) +12V ohjaus (ulos) |
| 2) line-out oikea taka | 2) line-out oikea taka | 5) line-out oikea etu | 5) line-out oikea etu |  |
| 0 | 1 | 2 | 3 | 4 |
| --- | --- | --- | --- | --- |
| 7) data (sisään) | 7) data (sisään) | 10) +12V ohjaus (ulos) | 10) +12V ohjaus (ulos) |  |
|  | 9) Runko maadoitus | 9) Runko maadoitus | 12) Kaukosäätimen maadoitus | 12) Kaukosäätimen maadoitus |
| 8) data (ulos) | 8) data (ulos) | 11) kaukosäädin | 11) kaukosäädin |  |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 13) data sisään (väylä) | 13) data sisään (väylä) | 16) +12v ohjaus (ulos) | 16) +12v ohjaus (ulos) | 19) audio vasen | 19) audio vasen |
|  | 15) +12v jatkuva (ulos) | 15) +12v jatkuva (ulos) | 18) audio maadoitus | 18) audio maadoitus |  |
| 14) data ulos | 14) data ulos | 17) data maadoitus | 17) data maadoitus | 20) audio oikea | 20) audio oikea |
Huomautus: ISO 10487 määrittelee vain liittimien fyysiset ominaisuudet, Ei pinnien signaaleja, jotka ovat valmistajien määrittelemiä.
Navigaatio (D)

D liitintä käytetään harvoin ja se on tarkoitettu satelliittinavigointijärjestelmille. Siinä on 10 pinniä. Blaupunkt käyttää joissain malleissaan sen 9 ja 10 pinnejä handsfree-mikrofonille.
HPK (täsmennyssivu)

HPK-lyhenne voi tarkoittaa seuraavia:
Hämeenlinnan Pallokerho (HPK), Hämeenlinnassa 1929 perustettua urheiluseuraa, jonka päälajeina ovat olleet jääpallo ja jääkiekko
Hämeenlinnan Pallokerho (jalkapallo), Hämeenlinnan Pallokerhon jalkapallojoukkue
Hämeenlinnan Pallokerho (urheiluseura), urheiluseura yleensä
HPK Naiset, naisten lentopallo- ja jääkiekkojoukkue
Haapamäen rautatieasema
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HPK”, voi hakea sivunnimihaulla, laajalla sivunnimihaulla tai tekstihaulla.
Estelí

Estelí on departementti Nicaraguassa. Sen pääkaupunki on Estelí. Vuonna 2023 departementin asukasluvuksi arvioitiin 233 077.
Estelín departementti koostuu kuudesta kunnasta: La Trinidad, San Nicolas, Condega, Pueblo Nuevo, Estelí ja San Juan de Limay. Estelí tunnetaan erityisesti tupakkateollisuudestaan, taiteestaan ja käsitöistään, mutta se houkuttelee myös matkailijoita arkeologisten kohteiden, vesiputousten ja luonnonsuojelualueiden vuoksi.
Estelí on maatalousvaltaista aluetta, jossa tuotetaan kahvia, tupakkaa ja vihanneksia. Alueella on myös monia luonnonsuojelualueita ja arkeologisia kohteita.
Osteoporoosi

Selkärangan röntgenkuva, jossa näkyy osteoporoosin aiheuttama nikamamurtuma.
Osteoporoosi eli luukato on luustoa haurastuttava ja luunmurtumille altistava yleissairaus.
Osteoporoosiin liittyvä luun haurastuminen johtuu muun muassa luun rakenteen muutoksista ja mineraalitiheyden laskusta sekä luumassan vähenemisestä. WHO:n määritelmän mukaan osteoporoosista puhutaan silloin, kun luun mineraalitiheys on vähintään 2,5 keskihajontaa 20–40-vuotiaiden naisten luuntiheyttä matalampi. Tätä lievempää luun tiheyden alenemaa kutsutaan osteopeniaksi.
Esiintyvyys ja ilmeneminen

Osteoporoosista kärsii keskimäärin 18 prosenttia maapallon väestöstä. Naisilla esiintyvyys on 23 ja miehillä noin 12 prosenttia. Osteoporoosi on yleisintä Afrikan maissa, joissa 40 prosenttia aikuisväestöstä kärsii siitä. Lonkan osteoporoosin osuus viisikymmentä vuotta täyttäneestä väestöstä on Japanissa 26 prosenttia, Yhdysvalloissa 21, Saksassa 14, Ranskassa ja Italiassa 10, Yhdistyneessä kuningaskunnassa 8, Espanjassa 6 ja Kanadassa sekä Australiassa alle kolme prosenttia.
Osteoporoosia sairastaa Suomessa noin 400 000 henkilöä.
Luu­ku­dok­sen mää­rä al­kaa pie­nen­tyä yleensä yli 40-vuo­ti­aana, koska luun ha­jo­a­mi­nen alkaa olla no­pe­am­paa kuin sen muo­dos­tu­mi­nen. Vaihdevuosien aikana naisten luu­ku­dok­ses­ta saattaa hä­vi­tä vuo­sit­tain jopa vii­si pro­sent­tia, sillä est­ro­gee­ni­tuo­tan­non lop­pu­mi­nen kiih­dyt­tää luu­mas­san me­ne­tys­tä vä­hin­tään kah­den vuo­den ajak­si. Menopaussi-iän jälkeen luun hä­vi­ä­mi­nen no­peu­tuu lisäksi entisestään kum­mal­la­kin su­ku­puo­lel­la. Os­te­o­po­roo­sin ris­ki li­sään­tyy mie­hil­lä myös etu­rau­has­syö­pä­leik­kauk­sen jäl­kei­sen mies­hor­mo­nia alen­ta­van lää­ke­hoi­don vai­ku­tuk­ses­ta. Os­te­o­po­roo­sia esiin­tyy pal­jon ni­me­no­maan Poh­jois­mais­sa, koska ihmisten D-vi­ta­mii­ni­ta­so on usein alle 80 na­no­moo­lia lit­ras­sa.
Osteoporoosi ilmenee ihmisen lyhenemisenä ja sel­kä­ni­ka­mien kasaan painumisena sekä luunmurtumana vaarattomalta tuntuneen kaatumisen yhteydessä. Lisäksi se voi ilmetä kumaruutena, ryhtimuutoksena ja keski- tai alaselän kipuna. Osteoporoosi saattaa johtaa myös lonk­a­n, selkäni­ka­mien, ran­teen tai ol­ka­varen murtumiin. 
Tyypillisimpiä ovat ranne- ja lonkkamurtumat kaatumisten yhteydessä, sekä selkänikamien luhistuminen. Jopa normaalit arkipäivän askareet saattavat aiheuttaa luunmurtuman vakava-asteista osteoporoosia sairastavalle.
Osteoporoosi havaitaan usein vasta ensimmäisen murtuman yhteydessä. Olemassa olevat murtumat voidaan todentaa röntgenkuvissa.
Diagnosointi

Diagnoosia varten mitataan luun kokonaismineraalitiheys DXA-menetelmällä. Mittaus on kivuton ja kestää noin 20 minuuttia. Menetelmän toistettavuus on hyvä. Mikäli oireettomalla henkilöllä epäillään osteoporoosia, voidaan taudinkehitys varmistaa mineraalitiheysmittauksella. Laboratoriokokeista ei ole diagnosoinnissa näkyvää hyötyä.
Suojaavat tekijät, ennaltaehkäisy ja hoito

Liikunta ja monipuolinen ravinto ovat terveen luuston perusedellytyksiä. Vaikka kalsium onkin luuston perusrakennusaine, ei luotettavasti tehtyissä tutkimuksissa ole kuitenkaan havaittu yhteyttä ravinnosta saatavan kalsiumin määrän ja osteoporoosin välillä silloinkaan kun tutkittaville annettiin kalsiumin lisäksi myös  D-vitamiinia
D-vitamiini on kuitenkin merkittävä kehon kalsiumtasapainon säätelijä ja olennaisessa roolissa niin luun mineralisaatiossa kuin kalsiumin imeytymisessäkin. D-vitamiinilisillä ei ole kuitenkaan havaittu luumurtumia vähentävää vaikutusta, mutta se parantaa kuitenkin iäkkäiden tasapainoa ja vähentää kaatumisriskiä.
Riittävä liikunta muodostaa pohjan osteoporoosin ennaltaehkäisylle ja hoidolle. Liikunta lisää sekä luun massaa että tiheyttä ja lujittaa luun rakennetta. Lapsuuden ja nuoruden aikana hankitun luumassan ajatellaan hidastavan osteoporoosin alkamista. Erityisesti lihasmassaa kasvattavaa liikuntaa suositellaan, sillä suuri painoindeksi pienentää osteoporoosin riskiä. Myös tärinää aiheuttava liikunta on eduksi luustolle. Luuston kunnosta huolehtiminen on tärkeää vielä aikuisuudessa, myös menopaussin aikana ja sen jälkeen. Sopiva harjoittelu parantaa myös iäkkäiden tasapainoa, jolloin kaatumisriski ja sitä kautta murtumariski vähenee.
Osteoporoosiliitto suosittaa D-vitamiinipitoisuuden (kalsidiolin) määrittämistä osteoporootikoille ja kaikille murtumapotilaille aina ennen D-vitamiinin korvaushoidon aloittamista ja hoitotuloksen tarkistamista aikaisintaan kolmen kuukauden kuluttua, jolloin D-vitamiinipitoisuus veressä on vakiintunut.
Suojaavat tekijät, ennaltaehkäisy ja hoito > Lääkehoito

Suomalaisen lääkäriseura Duodecimin laatimassa hoitosuosituksen mukaan osteoporoosin lääkehoito pitäisi aloittaa, jos potilaalla on osteoporoottinen murtuma (osteoporoosi varmistettu tiheysmittauksella) tai luun mineraalitiheys on osteoporoosin tasoa (T-score < −2,5 SD tai Z-score < −1 SD). Hoitopäätökseen vaikuttavat potilaan ikä, kokonaistilanne, muut sairaudet ja lääkehoidot. Osteoporoosilääke valitaan niiden joukosta, jotka tutkimuksissa (tutkittavat menopaussin ohittaneita naisia, keski-ikä 65–70 vuotta) ovat estäneet radiologisia tai kliinisiä osteoporoottisia murtumia. Luetelluista lääkkeistä selkärangan osteoporoosin hoitoon soveltuvat ne, jotka ovat estäneet radiologisia nikamanmadaltumia tai kliinisiä nikamanmurtumia, eli estrogeenit, alendronaatti, etidronaatti, risedronaatti, raloksifeeni ja kalsitoniini sekä denosumabi. Reisiluun yläosan osteoporoosin hoitoon soveltuvat lääkkeet, jotka ovat estäneet reisiluun yläosan murtumia, eli estrogeenit, alendronaatti ja denosumabi sekä alustavan tuloksen mukaan myös risedronaatti. Testosteroni tulee kysymykseen miespotilaalle, jolla on hypogonadismi. Vuonna 2015 British Medical Journalissa julkaistu professori Teppo Järvisen johtaman kansainvälisen ryhmän tekemä katsaustutkimuksen tuloksena oli kuitenkin, ettei osteoporoosin lääkehoito hyödytä osteoporoosipotilaita. Sen sijaan sivuvaikutuksien aiheuttamat haitat voivat olla hyvin hankalia: pahoinvointia, vatsakipuja ja närästystä.
Osteoporoottisten murtumien hoito

Osteoporoottisia murtumia hoidetaan kirurgisesti tai vain kipulääkkeillä. Liikuntakykyä uhkaavat osteoporoottiset murtumat pyritään hoitamaan niin, että liikuntakyky säilyy. Reisiluun kaulan murtumat hoidetaan leikkauksella, jossa murtuma tuetaan metallisilla ruuveilla ja levyllä/ydinnaulalla tai osatekonivelellä. Osteoporoottisia selkärankamurtumia hoidetaan muun muassa sementöimällä (vertebroplastia) tai muilla leikkaustyypeillä. Yleisin osteoporoottinen murtuma on ns. tyypillinen värttinäluun murtuma (rannemurtuma).
Aiheesta muualla

Wikimedia Commonsissa on kuvia tai muita tiedostoja aiheesta .
Osteoporoosi, Terveyskirjasto: Lääkärikirja Duodecim, Kustannus Oy Duodecim 2009
Luustoliitto
Väitös: Harjoittelusta on apua osteoporoosin ennaltaehkäisyyn[vanhentunut linkki]
Kyoto Encyclopedia of Genes and Genomes (KEGG): Osteoporosis (englanniksi)
Mayo Clinic: Osteoporosis (englanniksi)
Luun tiheyden mittaamiseen käytettävä laite.
Brett Berard

| Brett Berard> Henkilötiedot |
| --- | --- |
Syntynyt: 7. syyskuuta 2002 (ikä 22) Providence, Rhode Island
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  175 cm
Paino:  75 kg
Seura
Seura:  New York Rangers
Sarja:  NHL
Pelaajaura
Pääsarjaura:  2024–
NHL-varaus:  134. varaus, 2020 New York Rangers
Brett Berard (s. 7. syyskuuta 2002 Providence, Rhode Island, Yhdysvallat) on yhdysvaltalainen jääkiekkoilija. Berard edustaa NHL-joukkue New York Rangersia. Hänen pelipaikkansa on vasen laitahyökkääjä ja hän laukoo vasemmalta.
Pelaajauransa aikana Berard on pelannut useilla eri tasoilla. Hän aloitti uransa Yhdysvaltain nuorten maajoukkueessa, jossa hän pelasi muun muassa U-17 ja U-18 -joukkueissa. Providence Collegessa hän pelasi kolme kautta NCAA:ssa ennen siirtymistään AHL:ään Hartford Wolf Packin riveihin. New York Rangers varasi hänet viidennellä kierroksella 134. varausvuorolla vuoden 2020 NHL:n varaustilaisuudessa. Kaudella 2023–2024 Berard pelasi 71 AHL-ottelua, joissa hän teki 25 maalia ja antoi 23 syöttöä. Hänellä on myös kokemusta nuorten maailmanmestaruuskisoista, joissa hän pelasi Yhdysvaltain joukkueessa ja teki yhteensä 2 maalia ja 4 syöttöä.
Kauden 2024–2025 aikana Berard on pelannut 16 AHL-ottelua ja 4 NHL-ottelua New York Rangersin kokoonpanossa, joissa hän on tehnyt 1 maalin ja antanut 1 syötön.
Berardin nykyinen sopimus on kolmivuotinen, ja sen kokonaisarvo on 2,6 miljoonaa dollaria, mikä tuo 867 500 dollarin palkkakaton kaudelle. Sopimus päättyy kauden 2025–2026 jälkeen, jolloin Berard on 23-vuotias. Hänen palkkansa jakautuu peruspalkkaan, suoritusbonuksiin ja allekirjoitusbonuksiin, ja hänellä on myös Minor League -palkka 80 000 dollaria. Berardin uran kokonaistulot ovat arviolta 1,735 miljoonaa dollaria.
So Long, Marianne

| So Long, Marianne |
| --- | --- |
Luoja(t):  Øystein Karlsen Ingeborg Klyve
Pääosissa:  Alex Wolff Thea Sofie Loch Næss
Alkuperämaa:  Kanada Norja
Alkuperäiskieli:  englanti
Julkaistu:  22. syyskuuta 2024
Tuotantokausia:  1
Jaksoja:  8
Tuotanto
Käsikirjoittaja(t):  Øystein Karlsen
Aiheesta muualla
IMDb
So Long, Marianne on vuonna 2024 julkaistu tositapahtumiin perustuva draamasarja. Sarjassa seurataan nuoren Leonard Cohenin suhdetta Marianne Ihleniin, sekä hänen nousua tuntemattomuudesta julkisuuteen. Sarjassa Cohenia näyttelee yhdysvaltalainen Alex Wolff ja Ihleniä norjalainen Thea Sofie Loch Næss.tarvitaan parempi lähde
Sarjan nimi tulee Cohenin samannimisestä hittikappaleesta So Long, Marianne.
Jaksot

| Jakso | Jakson nimi | Kesto |
| --- | --- | --- |
| 1 | Hydra | 45 min |
| 2 | Rakastunut | 47 min |
| 3 | Ensisuudelma | 45 min |
| 4 | Oslo | 45 min |
| 5 | Cohenin Perhe | 46 min |
| 6 | Paluu Hydran saarelle | 42 min |
| 7 | Chelsea Hotel | 45 min |
| 8 | So long, Leonard | 45 min |
David Printz

| David Printz |
| --- | --- |

Henkilötiedot
Syntynyt: 24. heinäkuuta 1980 (ikä 44) Solna, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  100 kg
Pelinumero:  33
Pelaajaura
Pääsarjaura:  2001–
Aik. seurat:  AIK IF (SEL) HPK (SML) Ilves (SML) Philadelphia Flyers (NHL) Philadelphia Phantoms (AHL) Trenton Titans (ECHL) HC Slovan Bratislava (KHL) EC Dornbirn (EBEL) Djurgårdens IF (SEL) KalPa (SML) Nürnberg Ice Tigers (DEL) Karlskrona HK (SHL) Timrå IK (SHL) Frölunda HC (SHL)
NHL-varaus:  225. varaus, 2001 Philadelphia Flyers
David Printz (s. 24. heinäkuuta 1980 Solna, Ruotsi) on ruotsalainen uransa lopettanut jääkiekkopuolustaja. Hänen viimeisin seuransa oli kotimaansa SHL-liigaseura Frölunda HC.
Printz aloitti pääsarjauransa kaudella 2001–2002 Elitserien-joukkue AIK:ssa. Printz siirtyi heti tulokaskautensa jälkeen jääkiekon SM-liigaan ja HPK:hon. Hän jäi kuitenkin ritaripaidassa vähälle peliajalle ja siirtyi kesken kauden Tampereen Ilvekseen. Printz pelasi kauden 2003–2004 AIK:ssa ja sitä seuraavat kolme kautta hän pelasi hänet varanneen Philadelphia Flyersin organisaatiossa. Printz pelasi enimmät pelinsä farmissa ja pelasi yhteensä 13 NHL-ottelua ilman tehopisteitä. Kaudella 2004–2005 hän voitti AHL:n mestaruuden, Calder Cupin.
Kaudeksi 2007–2008 Printz palasi kotimaahansa ja siirtyi Djurgårdeniin. Pelattuaan Djurgårdenissa viisi kautta hän siirtyi kaudeksi 2012–2013 KHL-seura Slovan Bratislavaan.
Printz ei ole pelannut ikäkausimaajoukkueiden arvokisoissa eikä miesten arvokisoissa. Printzin veli Richard pelaa Ruotsin II-divisioonaa Skarpnäcks AIK:ssa puolustajana.
Aiheesta muualla

David Printz The Internet Hockey Databasessa (englanniksi)
David Printz Legends of Hockey -sivustolla (englanniksi)
David Printz Elite Prospects. Everysport Media Group AB. (englanniksi)
Amin al-Hafiz

| Amin al-Hafiz |
| --- | --- |
 Amin al-Hafiz vuonna 1965.
Syyrian presidentti
 27. heinäkuuta 1963 – 23. helmikuuta 1966  
Varapresidentti:  Muhammad Umran Nureddin al-Atassi Shibli al-Aysami
Edeltäjä:  Lu'ay al-Atassi
Seuraaja:  Nureddin al-Atassi
Henkilötiedot
Syntynyt: 1921 Aleppo, nykyinen Syyria
Kuollut: 17. joulukuuta 2009 Aleppo, Syyria
Tiedot
Puolue:  Baath-puolue
Uskonto:  sunni
Amin al-Hafiz (arab. أمين الحافظ‎; 1921 – 17. joulukuuta 2009) oli syyrialainen sotilas ja poliitikko, sekä maansa presidentti vuosina 1963–1966.
Elämäkerta

Amin al-Hafiz syntyi Aleppossa ja uskonnolliselta taustaltaan hän oli sunnalainen muslimi. Hän valmistui sotilasopistosta vuonna 1946 ja osallistui Israelin itsenäisyyssotaan Israelia vastaan vuosina 1948–1949. Vuonna 1954 hän osallistui vallankaappaukseen Adib al-Shishaklia vastaan.
Hafiz omaksui sittemmin Egyptin presidentti Gamal Abdel Nasserin innoittamana ajatuksen panarabialaisesta liikkeestä ja alun perin hän kannatti Syyrian Yhdistynyt arabitasavalta -nimellä tunnettua valtioliittoa Egyptin kanssa. Etenkin Baath-puolueen keskuudessa herätti sittemmin närää syyrialaisten poliittisten puolueiden lakkauttaminen. Hafiz itse ei ollut puolueen jäsen. Hafiz oli saavuttanut puolueen jäsenten muodostaman niin sanotun sotilaskomitea-salaseuran luottamuksen. Vuonna 1961 Hafiz lähetettiin sotilasattaseana Argentiinaan.
Sotilaskomitea toteutti vallankaappauksen maaliskuussa 1963 ja Hafiz kutsuttiin takaisin Syyriaan. Vallankaappaajat ylensivät Hafizin kenraaliluutnantiksi ja nimesivät hänet maan sisäministeriksi. Kesäkuussa hänestä tuli edelleen puolustusministeri, sekä heinäkuussa esikuntapäällikkö ja vallankumouskomitean puheenjohtaja. Puheenjohtajuus vastasi maan päämiehen asemaa. Marraskuussa hän syrjäytti Salah al-Din al-Bitarin Syyrian pääministerinä. Hafiz joutui eroamaan pääministerin tehtävästään Haman kapinan puhjettua huhtikuussa 1964, mutta palasi jälleen asemaansa vielä saman vuoden syyskuussa.
Syyriassa valtaa pitävää Baath-puoluetta leimasivat puolueen sisäiset valtataistelut. Muodostui kaksi ryhmittymää, alkuperäisen sotilaskomitean jäsenet ja nuoremmat radikaalit. Hafiz tuki aluksi edellistä ryhmittymää, mutta myöhemmin hän alkoi tukea nuorempia radikaaleja. Yksi hänen vastustajistaan oli Salah Jadid. Jadidin viholliset syrjäytettiin vallankaappauksessa helmikuussa 1963. Vallankaappaus oli jo kolmastoista vain 17 vuoden sisällä. 23. helmikuuta vallankaappaajat lähettivät sotilaita pidättämään Hafizia tämän huvilalla Damaskoksessa. Syttyi tulitaistelu, jossa kuoli 50 henkilöä. Hafiz antautui lopulta ja päätyi aluksi vankilaan. Lopulta hänen sallittiin kuitenkin poistua maasta.
Hafiz pakeni ensin Beirutiin Libanonissa ja sittemmin Bagdadiin Irakissa. Irakissa hän tuki Saddam Husseinia tämän kaapattua vallan heinäkuussa 1968. Irakissa hän osallistui myös suunnitelmiin kaataa Syyrian hallinto. Yhdysvallat miehitti Irakin vuonna 2003 ja Syyrian presidentti Bašar al-Assadin luvalla Hafiz palasi Syyriaan. Hafiz kuoli Aleppossa 17. joulukuuta 2009.
Hafiz (oik.) ja Egyptin Gamal Abdel Nasser (vas,) Arabiliiton kokouksessa Kairossa 1964.
Hermeus

| Hermeus |
| --- | --- |

 Darkhorse
Perustettu:  2018
Kotipaikka:   Atlanta, Georgia, Yhdysvallat
Toimiala:  ilmailu/avaruusteknologia
Tuotteet:  hypersooniset lentokoneet (kehitteillä)
Kotisivu:  www.hermeus.com
Infobox OKVirheellinen NIMI-arvo: 
Hermeus Corporation on yhdysvaltalainen startup-yhtiö, jonka tavoitteena on kehittää hypersooniseen (yli 5-kertainen äänennopeus) lentoon kykenevä ilma-alus.